Vergilii sepulchrum (Wright)
"Vergilii sepulchrum" est imago ter ab Iosepho Wright inter annos 1779 et 1785 picta; quo peregrinationem Italiae annis 1773-1775 fecerat. Ruina depingitur haud longe a Neapoli distans quae sepulchrum Vergilii poëtae esse credebatur. Primam tabulam, figuram etiam Silii Italici, Virgilii admiratoris, monstrantem, privatus quidam possidet. Altera anno 1782 confecta in Museo et Pinacotheca Derbiensi ostentatur; tertia in Museo Ultoniensi Belfasti in urbe.